คือหนูคลอดลูกมาได้1เดือนแล้วคะ ฝังยาคุมกำเนิด+กับมีน้ำคาวปลา สีน้ำตาล สลับกับสีแดงคล้ำอยากทราบว่าเลือดที่ไหลออกมาคือน้ำคาวปลาที่ผิดปกติหรือเกี่ยวกับกำเนิดค่ะ ตอนนี้หนูกังวลมากเลยคะ สับสนมากเพราะไม่รู้ว่าเป็นเลือดอะไรกันแน่
สวัสดีค่ะ โดยปกติหลังคลอด 3-5 วัน น้ำคาวปลาจะเป็นสีแดงแบบเลือด หลังจากนั้นจะค่อยๆ จางลงจนเป็นสีชมพู หรือออกน้ำตาล และกลายเป็นเหลืองใสในช่วง 10 วันหลังคลอด และหลังจากนั้นจะกลายเป็นสีขาวใส และปริมาณจะค่อยๆ ลดลงจนหายไปที่ 3-4 สัปดาห์ดังนั้น หากคลอดลูกมา 1 เดือนแล้ว น้ำคาวปลาน่าจะหมดไปแล้วค่ะ ดังนั้น เลือดสีน้ำตาลและสีแดงคล้ำที่ออกมา หากไม่ได้มีอาการปวดท้องน้อยมากร่วมด้วย ก็น่าจะเป็นเลือดที่เกิดจากผลข้างเคียงของยาฝังคุมกำเนิด ที่มักจะทำให้มีเลือดออกกะปริดกะปรอยได้ค่ะนอกจากนี้แล้ว ก็อาจเกิดจากมีมดลูอักเสบติดเชื้อ แต่ก็มักมีอาการปวดท้องน้อยและตกขาวที่ผิดปกติร่วมด้วย หรืออาจเกิดมะเร็งเยื่อบุโพรงมดลูก มะเร็งปากมดลูก แต่หากได้ตรวจหลังคลอดแล้วปกติดี ก็ไม่น่าใช่ดังนั้น หากเลือดที่ออกมีปริมาณไม่มาก ไม่มีปวดท้องน้อย ไม่มีตกขาวที่ผิดปกติ ก็น่าเป็นผลจากยาฝังคุมกำเนิด ซึ่งยังไม่จำเป็นต้องทำอะไร แต่หากเลือดที่ออกมีปริมาณมาขึ้นเรื่อยๆ มีปวดท้องน้อยมาก หรือมีตกขาวที่ผิดปกติ ควรไปพบสูติ-นรีแพทย์เพื่อตรวจหาสาเหตุค่ะ